Хәйер биргәс, уны ҡабул итеүсе йәки имам: «Йә, Раббым! Ошо саҙаҡа биргән кешеләргә уҡылған доғаларыбыҙҙы ҡабул итеп ал, уларҙың сауабын барлыҡ көтөп ятыусы әруахтарҙың рухтарына еткереп, уларҙы шатландыр. Ошо саҙаҡа биреүсе кешеләрҙе бәләләрҙән, ҡазаларҙан, афәттәрҙән, ауырыуҙарҙан һаҡла, гонаһтарын ғәфү ит, имандарын ҡеүәтләндереп, малдарын арттыр. Йә, Аллам! Ошо кешеләргә күркәм холоҡ, йомшаҡ фиғел, тулы иман, тыныслыҡ һәм сәләмәтлек бир. Уларға бәхетле, шатлыҡлы, оҙон ғүмер, тигеҙ һәм матур таҙа тормош насип ит. Амин», – тип әйтергә тейеш.